Lav et referat af nedenstående tekst:

Tekst:
Torsdag ved middagstid blev Thomas Thomsen idømt en forvaringsdom for drab , forsøg på voldtægt og usømmelig omgang af lig i sagen om Mia Skadhauge Stevn. Dermed kom der en foreløbig afslutning på sagen, men dommen blev anket til Landsretten, og derfor vil sagen på et tidspunkt blive genoprullet. Sagen har fyldt meget i løbet af det seneste halvandet års tid i Aalborg. Det har den også hos Emma Trudslev, som sammen med sine veninder er begyndt at tænke ekstra meget på sine veninder i nattelivet. - Det har fyldt rigtig meget. Vi er begyndt at sørge for, at hinanden kommer sikkert hjem, og vi går ikke alene. Vi følger med hinanden, og vi passer på hinanden, siger hun. Punktum At drabsmanden nu er blevet dømt for drab, er noget som i hvert fald sætter et foreløbigt punktum. - Jeg tror, det er noget, som vi har haft brug for som by, at der bliver sat et punktum. Specielt når det er en ung kvinde, er det noget, der har lagt en skræk blandt alle. - Det er noget, vi alle har haft brug for, siger Kristine Heien Lauridsen, der er studerende i Aalborg. Også hos beværtningerne i Aalborgs midtby har man kunnet mærke en ændring i de unges adfærd siden sagen rullede ud. - I perioden efter sørgede man for, at man lagde en besked, når man kom hjem, og man sørgede for at følges ad. Der var rigtig mange gutter, der sørgede for, at pigerne ikke gik alene, og det har holdt ved hos mange, at man gør det sådan, siger Jayson Marks, der er barchef hos Pigen og Trompeten i Jomfru Ane Gade. Også han håber på, at dommen giver en lettelse hos både familien og byens unge. - Selvfølgelig er det en lettelse. Jeg forestiller mig, det giver et punktum for de nærmeste, og det er vel en lettelse, at der er kommet et punktum i sagen, siger han. Forhindre lignende sager Rådmand i Job og Velfærd hos Aalborg Kommune, Nuuradiin S. Hussein, reagerer også på, at drabsmanden nu er blevet dømt. - Jeg er jo rigtig glad for, at nu er der endelig faldet en dom. Og ærgerligt, at den er anket, men det er jo den ret, man har, når man får en dom. Og så håber jeg, at vi snart får det afsluttet, så vi kan sætte punktum på det her sag, siger Nuuradiin S. Hussein. Efter Mia-sagen er der kommet et øget fokus på unges sikkerhed i nattelivet. Samarbejdet  mellem politi og forskellige forvaltninger er blevet forøget. - Og så har vi også haft en dialog med de unge mennesker, hvor vi har kigget på, hvordan vi kan vi forebygge den dialog, vi skal have med de unge mennesker i forhold til, hvordan de kan hjælpe hinanden med at forhindre, at en ulykke som det her sker i fremtiden, lyder det.

Referat:
Sagen om Mia Skadhauge Stevn har fyldt meget i Aalborg.